Talous- ja sosiaalikomitean lausunto aiheesta: - "Ehdotus Euroopan parlamentin ja neuvoston päätökseksi eräistä hallintojen välisten Euroopan laajuisten sähköisen tiedonvaihdon verkkojen (IDA) suuntaviivoista sekä yhteistä etua koskevien hankkeiden yksilöimisestä", ja - "Ehdotus neuvoston päätökseksi eräiden toimien ja toimenpiteiden hyväksymisestä hallintojen välisten Euroopan laajuisten sähköisen tiedonvaihdon verkkojen (IDA) yhteentoimivuuden ja niihin pääsyn varmistamiseksi"



Virallinen lehti nro C 214 , 10/07/1998 s. 0033



Talous- ja sosiaalikomitean lausunto aiheesta: - "Ehdotus Euroopan parlamentin ja neuvoston päätökseksi eräistä hallintojen välisten Euroopan laajuisten sähköisen tiedonvaihdon verkkojen (IDA) suuntaviivoista sekä yhteistä etua koskevien hankkeiden yksilöimisestä", ja - "Ehdotus neuvoston päätökseksi eräiden toimien ja toimenpiteiden hyväksymisestä hallintojen välisten Euroopan laajuisten sähköisen tiedonvaihdon verkkojen (IDA) yhteentoimivuuden ja niihin pääsyn varmistamiseksi" () (98/C 214/09) Neuvosto päätti 30. tammikuuta 1998 Euroopan yhteisön perustamissopimuksen 129 d artiklan mukaisesti pyytää talous- ja sosiaalikomitean lausunnon edellä mainituista ehdotuksista. Asian valmistelusta vastannut teollisuus-, kauppa-, käsiteollisuus- ja palvelujaosto antoi lausuntonsa 1. huhtikuuta 1998. Esittelijä oli José Bento Gonçalves. Talous- ja sosiaalikomitea hyväksyi 29. 30. huhtikuuta 1998 pitämässään 354. täysistunnossa (huhtikuun 29. päivän kokouksessa) seuraavan lausunnon. Äänestyksessä annettiin 119 ääntä puolesta, yksi vastaan, ja kaksi pidättyi äänestämästä. 1. Yleistä 1.1. IDA-ohjelman ensimmäisen vaiheen arviointi 1.1.1. Euroopan parlamentin ja neuvoston tarkasteltavana olevia päätösehdotuksia ennakoiden komissio julkaisi IDA-ohjelman ensimmäisen vaiheen arvioinnista tiedonannon, jossa viitataan ohjelman tähänastisiin vaikeuksiin, jotka johtuvat teknologisen kehityksen mukanaan tuomasta välineiden ja tietotekniikan nopeasta kehityksestä. Internetin ilmaantuminen kiihdytti prosessia entisestään ja pakotti pohtimaan strategioita uudelleen, mistä on todisteena tämän uuden tietoliikennevälineen käytön tähtitieteellinen kasvu. Markkinoille tulee lukuisia uusia tuotteita ja palveluita, ja IDA-ohjelman toisessa vaiheessa strategia on ollut suunnattava uudelleen. 1.1.2. Neuvoston päätöksen 6 artiklan mukaisessa nykyisen IDA-ohjelman väliarvioinnissa, jonka toteutuksesta komissio vastasi riippumattomien arvioijien avustuksella, esitettiin huomioita ohjelmien tavoitteista, strategiasta ja hallinnoinnista. 1.1.3. Arvioinnissa tultiin siihen johtopäätökseen, että IDAn ensimmäinen vaihe on ollut arvokas ohjelma, joka on edistänyt Euroopan laajuisten telemaattisten järjestelmien kehittämistä ja hallinnollista yhteistyötä jäsenvaltioiden hallintojen ja Euroopan unionin toimielinten välillä. Se on myös auttanut hallintoja tiedostamaan verkkojen sekä ohjelmien ja niiden yhteentoimivuuden merkityksen ja tarpeellisuuden. 1.2. Toteutetut telemaattiset sovellukset 1.2.1. Telemaattisia sovelluksia on laadittu erityisaloille kuten tulli ja verotus, kalastus, maatalous, sosiaaliturva, julkiset hankinnat, terveydenhoito, tilastot, kauppapolitiikka, kilpailupolitiikka ja kulttuuri. 2. Yleistä IDA-ohjelman toisesta vaiheesta 2.1. IDAn ensimmäisessä vaiheessa kuvattu jatkuvasti muuttuva ympäristö ja kehitys sekä Euroopan hallintojärjestelmien selkeä tarve hyödyntää teknologian suomia uusia mahdollisuuksia vauhditettaessa sisämarkkinoiden toteutumista edellyttävät IDA-hankkeen toisen vaiheen käynnistämistä. Se mahdollistaa Internetin mukanaan tuoman teknologian käytön ja helpottaa suunnattomasti maailmanlaajuiset yhteydet mahdollistavien telemaattisten verkkojen luomista. 2.2. Ehdottaessaan IDA-ohjelman jatkamista komissio pyrkii mahdollistamaan välttämättömän teknologisen tuen, jonka turvin a) taataan joustavampi yhteisön päätöksentekoprosessi ja b) varmistetaan, että yhteisön politiikat ja toimet ovat tehokkaampia ja että niistä on hyötyä kansalaisille ja teollisuudelle. 2.3. Tätä varten jäsenvaltioiden ja yhteisön hallintoportaat perustavat koordinoidusti telemaattisia verkkoja ja varmistavat järjestelmien mahdollisimman hyvän yhteentoimivuuden sekä kullakin hallinnonalalla että eri alojen välillä ja yksityisen sektorin kanssa. Toimien perusstrategiana on oltava markkinasuuntautunut käyttäjien palveleminen ottamalla huomioon, että niiden on taattava paras kustannus-hyötysuhde, yksinkertaistettava verkkojen rakentamista ja parannettava niiden kykyä mukautua teknologiseen kehitykseen. 2.4. Näin taataan, että yhteisön politiikoista ja toimista vastaavat tahot hyödyntävät kaikkia IDA-verkkojen suomia mahdollisuuksia, koska ne myös hyötyvät eniten verkkojen käytöstä. Verkot yksinkertaistavat suuresti näiden tahojen toimintaa, jota on mahdollista tehostaa ja lisätä palvelukapasiteettia. 2.5. Teknologinen kehitys helpottaa telemaattisten verkkojen syntyä, mutta tuo myös muassaan ongelmia kuten turvallisuus, juridiset esteet tai monikielisyyden ja monikulttuurisuuden vaatimukset täyttävän yhteentoimivuuden takaaminen. Lisäksi tarvitaan kokonaisvaltaista koordinointia, ja sekä jäsenvaltioiden että yhteisön hallintoviranomaisten on käytävä keskenään vuoropuhelua. 2.6. Yleisesti ottaen säilytetään IDA-ohjelman ensimmäisen vaiheen suuntaviivat, joihin TSK otti kantaa antamassaan lausunnossa 709/93 (). 2.6.1. Uuden vaiheen (IDA 2:n) keskeisimpiä näkökohtia ovat: verkon perusrakenteiden kehittäminen, mukaan lukien yleispalveluiden käsitteen määrittely ja toteuttaminen, antamalla etusija sellaisten markkinoilla olevien palveluiden ja tuotteiden käytölle, jotka koordinoivat ja tukevat eri osa-alueiden hallintoa; IDA-verkkojen perustamisen yksinkertaistaminen laskemalla verkkokustannuksia ja parantamalla verkkojen yhteentoimivuutta; IDA-verkon kehityskapasiteetissa on otettava huomioon niiden soveltuvuus hallintoviranomaisten käyttöön ja hallinnon verkoille asettamat vaatimukset, joiden täyttäminen katsotaan välttämättömäksi tietosisältöä ja toimintajärjestelmien hallinnointia yhdenmukaistettaessa. 2.6.2. Edellä mainittuun tavoitteeseen pääsemiseksi on yhdenmukaistettava tietojenkeruu mieluiten alakohtaisesti, jotta tulokset olisivat analysoitavissa ja vertailukelpoisia. 2.6.3. IDA 2 -ohjelman hallinto pyritään keskittämään saatujen kokemusten perusteella yhteen hallintokomiteaan, jonka tehtävät olisi eriteltävä tarkemmin päätösehdotuksessa. 2.6.4. IDA 2 on kestoltaan viisivuotinen. Säännöllisempää tukea saavista hankkeista laaditaan luettelo, jonka perusteella voidaan päättää painopistealoista ja laatia kolmen vuoden välein tarkistettava luettelo yleishyödyllisistä hankkeista. 2.6.5. Tällaisella suuntauksella pyritään niin ikään rohkaisemaan alan teollisuuteen tehtäviä investointeja ja edistämään julkisen ja yksityisen sektorin välistä kumppanuutta. 2.6.6. Ehdotettavien hankkeiden kriteerit sekä hankkeiden toiminta-aika ja -rajat on selvitettävä paremmin. 2.6.7. Tuleviin ehdotuksiin uusiksi kehityshankkeiksi on aina liitettävä selvitys hankkeen toimintakustannusten jakautumisesta. 2.7. Internet ja sen sääntely 2.7.1. Internetin kasvu ja maailmanlaajuistuminen ovat muuttaneet olennaisesti koko maailman viestintänäkymiä. Internet on luotu dynaamiseksi, joustavaksi ja yleiseksi tavaksi välittää viestejä helposti taholta toiselle. Tässä juuri piilee sen voima ja samalla heikkous. Internetiä ei ole suunniteltu suojelemaan arkaluonteista tietoa tai takaamaan korkealaatuista palvelua. Palveluiden käyttäjien tai tarjoajien toimintaa ei säännellä mitenkään. 2.7.2. Yksityiset "intranet"-verkot Edellä kuvattu vaikuttaa kielteisesti Internetin käyttöön sellaisessa ympäristössä, jossa palvelun luotettavuus, laatu tai turvallisuusvaatimukset ovat korkeita. Perusteknologiaa voidaan kuitenkin käyttää tehokkaasti yksityisissä verkoissa ja muodostaa niistä verkko, jota tavallisesti kutsutaan intranetiksi. Koska verkkojen hallinta on koordinoitua ja asianosaiset ovat niistä vastuussa, tällaisilla intraneteillä on edellytyksiä voittaa edellä kuvatut esteet, ja niistä saattaa tulla kustannus-hyötysuhteeltaan varteenotettava vaihtoehto IDA-verkkoja muodostettaessa. 2.7.3. Kansalais- ja yritystiedottaminen Tietoyhteiskunnan kynnyksellä hallintoviranomaisten on osallistuttava "vallankumoukseen" kannustamalla ja helpottamalla kansalaisille ja yrityssektorille suunnattua tiedonvälitystä. Alakohtaisten verkkojen on niin pian kuin mahdollista näytettävä esimerkkiä viestinnän laajentumisesta hyödyntämällä Internetin kaltaisia maailmanlaajuisia teknologioita ottamalla kuitenkin turvallisuusvaatimukset huomioon. 3. Poliittinen, strateginen ja juridinen sisältö 3.1. Komission laatima yhtenäismarkkinoiden toimintasuunnitelma (), joka esiteltiin Eurooppa-neuvostolle Amsterdamissa, sisältää neljä strategista tavoitetta: Tavoite 1: sääntöjen tehostaminen. Tavoite 2: pääasiallisten markkinavääristymien poistaminen. Tavoite 3: markkinoiden yhdentymisen alakohtaisten esteiden poistaminen. Tavoite 4: yhtenäismarkkinoiden valjastaminen palvelemaan kansalaisia. 3.2. Monet toimet tähtäävät Euroopan unionin neljän liikkumavapauden toteuttamiseen: ihmisten vapaa liikkuvuus ja asettautumisvapaus; tavaroiden vapaa liikkuvuus; palveluiden vapaa liikkuvuus; pääoman vapaa liikkuvuus. 3.3. Euroopan kansalaisille sekä talous- ja yhteiskuntaelämän toimijoille myönnetyt vapaudet edellyttävät, että yhteisön toimielimet ja jäsenvaltioiden hallintoelimet luovat tekniset ja oikeudelliset edellytykset nauttia vapaasta ja turvallisesta yhteisön alueesta, jolla oikeudet ja velvollisuudet ovat mahdollisimman pitkälle yhdenmukaistettuja kansallisuudesta riippumatta. 3.4. Talous- ja rahaliiton käytännön toteutus sekä unionin laajentumisen tukeminen ja unionin toimielinten institutionaalinen uudistus ovat sisämarkkinatavoitteiden toteutumisen ohella uudenlaisia mittavia haasteita, joihin vastattaessa IDAn panos ja onnistuminen ovat tärkeitä. 3.5. IDA-ohjelma on kokonaisuudessaan välttämätön väline käytettäessä kyseisiä oikeuksia. Tämän vuoksi kaikkien osapuolten on ymmärrettävä, ettei ohjelma saa epäonnistua. 3.6. Petosten torjunta 3.6.1. Telemaattiset verkot ovat välttämättömiä välineitä petosten torjunnassa. Torjunta edellyttää tehokkaampaa tiedonvälitystä jäsenvaltioiden hallintoviranomaisten ja yhteisön välillä sellaisella tasolla, jota ei voitaisi taata ilman telemaattisten välineiden tietojenvaihtokapasiteettia. Petosten torjunta on näin ollen eräs IDA 2:n painopistealoista, sellaisena kuin se on määritelty päätösehdotuksen suuntaviivoissa. Yhteisön taloudellisia etuja on ohjelman toteutusvaiheessa valvottava asianmukaisin toimenpitein (jotka on kuvattu komission ehdotusten liitteenä olevassa rahoitusselvityksessä). 3.7. IDA 2 ja turvallisuus () 3.7.1. Toinen IDA 2:een liittyvä merkittävä huolenaihe on turvallisuus. Varsinkin tietojen koskemattomuuteen, luottamuksellisuuteen ja todenperäisyyteen liittyvät ongelmat ovat julkishallinnossa todellakin erityisen arkaluonteisia, samoin kuin suostumus antaa tietoja. Niinpä koko IDA-verkossa käytettäville yleispalveluille on taattava asianmukainen turvallisuustaso tinkimättä kuitenkaan yhteentoimivuudesta tai tehokkuudesta. Lisäksi ryhdytään horisontaalisiin erityistoimiin, joiden avulla määritellään Euroopan laajuisen hallintojenvälisen tiedonvaihdon juridiset ja turvallisuuspuitteet, kannustetaan jäsenvaltioita käyttämään järjestelmää ja varmistetaan, että myös yhteisön hallintoelimet soveltavat järjestelmää. 3.8. Talousarvio IDA 2:n liitteenä olevasta rahoitusselvityksestä ilmenee, että ohjelman käyttökustannukset ovat 71,6 miljoonaa ecua (ohjelmakaudella 1998 2000), mikä ei tavoitteet ja hinnat huomioon ottaen vaikuta liioitellulta. On huomattava, että kokonaissumma ei sisällä jäsenvaltioiden osallistumista kustannuksiin. 4. Erityishuomiot 4.1. Hallintojenvälisten Euroopan laajuisten sähköisen tiedonvaihdon verkkoja (IDA) koskeva ehdotus 97/0340 COD 4.1.1. Ehdotuksen 8 artiklan 1 kohta "TAC" Lisätään ehdotukseen seuraava teksti: "Lisäksi komitean tehtävänä on hyväksyä kunkin IDA-hankkeen vuotuinen työohjelma ja totuttamissuunnitelmat." 4.1.2. Ehdotuksen 11 artiklan 5 kohta Kohta ehdotetaan muotoiltavaksi seuraavasti: "Jokaisesta kyseisestä muusta alakohtaisesta verkosta on laadittava toteutuksen jälkeinen katsaus yhden vuoden kuluttua toteutuksen päättymisestä. Katsauksen päätelmistä tiedotetaan jäsenvaltioille." 4.2. Ehdotus toimien ja toimenpiteiden hyväksymisestä yhteentoimivuuden varmistamiseksi 97/0341 SYN 4.2.1. Ehdotuksen 3 artiklassa tulisi olla kohta, jossa ilmaistaisiin selvästi seuraavaa: "Horisontaalisten toimien ja toimenpiteiden on oltava markkinasuuntaisia ja niissä on annettava etusija palveluiden hankkimiselle etenkin erikoistuneilta pk-yritysmarkkinoilta välttämällä investointeja perusrakenteisiin, erityisteknologiaan ja omien ratkaisujen kehittämiseen." 4.2.2. Ehdotuksen 4 artiklan 2 kohdan b alakohtaan ehdotetaan lisättäväksi seuraavaa: " mukaan lukien palvelun laatu ja asianmukaiset yhteentoimivuusvaatimukset ympäristössä, jossa on useita toimittajia, ja ottaen huomioon verkkojen toteutuksen, ylläpidon ja toimivuuden edellyttämät palvelut sekä alakohtaisten verkkojen käyttäjien tuen." 4.3. Ehdotuksen 12 artiklan 1 kohta "TAC" 4.3.1. Lisätään ehdotukseen seuraava teksti: "Lisäksi komitean tehtävänä on hyväksyä kunkin IDA-hankkeen vuotuinen työohjelma ja toteuttamissuunnitelmat." 5. Päätelmät 5.1. Vuoropuhelu ensiarvoisen tärkeä edellytys 5.1.1. Kaikkien osapuolten välinen yhteistyö, jonka puitteissa käydään rehellistä ja rakentavaa vuoropuhelua, on ensiarvoisen tärkeä edellytys. 5.2. Yhteensovittaminen 5.2.1. Yhteisön tasolla toteutettavan koordinoinnin ja yhteistyön on oltava tehokasta ja siihen on valjastettava kunkin hallinnonalan vastuuyksiköt sekä palveluja tarjoavat verkko-operaattorit ja yritykset. Koordinoinnissa ja yhteistyössä on huomioitava hankkeen merkitys Euroopan unionin tulevaisuudelle. 5.3. Luottamuksellisuus ja henkilötietojen suojaaminen 5.3.1. Lisäksi on pystyttävä takaamaan henkilötietojen luottamuksellisuus ja tietosuoja, huolehdittava annettavien tietojen turvallisuudesta ja noudatettava lakia. 5.4. IDA-ohjelman toisen vaiheen on vahvistettava pienten ja keskisuurten eurooppalaisten huipputeknologia- ja palveluyritysten kehitystä. 5.5. Koulutus ja nuorten työllistymismahdollisuudet 5.5.1. Ohjelman keskeisiä tehtäviä on oltava ammattitaitoisten ihmisten kouluttaminen käyttämään verkkoa monipuolisesti suuntaamalla nykyistä henkilöstöä uudelleen ja kouluttamalla nuoria () oppilaitoksissa kaikkien jäsenvaltioiden koulutusjärjestelmien eri tasoilla. Hyvinkoulutetut nuoret antavat IDAn tavoitteiden menestyksekkäälle toteutumiselle runsaasti lisäarvoa. Ohjelma on uusi tapa luoda työpaikkoja. 5.6. TSK kannattaa komission asiakirjassa KOM(97) 661 lopull. esitettyjä ehdotuksia IDA 2 -ohjelmaksi täydennettyinä tässä lausunnossa ilmaistuin mielipitein ja ehdotuksin, jotka on kiteytetty varsinkin lausunnon päätelmissä. Bryssel, 29. huhtikuuta 1998. Talous- ja sosiaalikomitean puheenjohtaja Tom JENKINS () EYVL C 54, 21.2.1998, s. 3 12. () EYVL C 249, 13.9.1993. () KOM(97) 184 lopull. () Ks. lausunto CES 443/98. () EYVL C 129, 27.4.1998.